KALĖJIMŲ DEPARTAMENTO

PRIE LIETUVOS RESPUBLIKOS TEISINGUMO MINISTERIJOS

DIREKTORIUS

ĮSAKYMAS

DĖL KALĖJIMŲ DEPARTAMENTO

PRIE LIETUVOS RESPUBLIKOS TEISINGUMO MINISTERIJOS DIREKTORIAUS 2015 M. RUGPJŪČIO 31 D. ĮSAKYMO NR. V-320 „DĖL NUTEISTŲJŲ, KURIEMS TEISMO NUOSPRENDŽIU PASKIRTA AREŠTO, TERMINUOTO LAISVĖS ATĖMIMO IR LAISVĖS ATĖMIMO IKI GYVOS GALVOS BAUSMĖ, PASKYRIMO Į KONKREČIĄ PATAISOS ĮSTAIGĄ AR AREŠTINĘ TVARKOS APRAŠO PATVIRTINIMO“ PAKEITIMO

2018 m. kovo 5 d. Nr. V-90

Vilnius

1. Pakeičiu Nuteistųjų, kuriems teismo nuosprendžiu paskirta arešto, terminuoto laisvės atėmimo ir laisvės atėmimo iki gyvos galvos bausmė, paskyrimo į konkrečią pataisos įstaigą ar areštinę tvarkos aprašą, patvirtintą Kalėjimų departamento prie Lietuvos Respublikos teisingumo ministerijos direktoriaus 2015 m. rugpjūčio 31 d. įsakymu Nr. V-320 „Dėl Nuteistųjų, kuriems teismo nuosprendžiu paskirta arešto, terminuoto laisvės atėmimo ir laisvės atėmimo iki gyvos galvos bausmė, paskyrimo į konkrečią pataisos įstaigą ar areštinę tvarkos aprašo patvirtinimo“, 7.5 papunktį ir jį išdėstau taip:

„7.5. į Kauno nepilnamečių tardymo izoliatorių-pataisos namus – nepilnamečiai vyrai ir vyrai, kuriems paskirtas poilsio dienomis atliekamas areštas.“

2. Įpareigoju kardomąją priemonę – suėmimą vykdančių įstaigų direktorius užtikrinti, kad su šiuo įsakymu galėtų susipažinti kamerose laikomi suimtieji ir nuteistieji bei į šių įstaigų Pasimatymų, siuntinių ir perdavimų priėmimo biurus ateinantys suimtųjų ir nuteistųjų lankytojai.

3. Pavedu Kalėjimų departamento prie Lietuvos Respublikos teisingumo ministerijos Bendrajam skyriui šį įsakymą teisės aktų nustatyta tvarka paskelbti Teisės aktų registre.

Direktorius	Robertas Krikštaponis